text: En dræbt i blodigt opgør på campingplads
  24 maj 2017 kl. 08.27
  Der var onsdag formiddag et stort opbud af politi ved Stjerne Camping i Vejers. En person blev fundet dræbt og en såret person, hvis tilstand var kritisk, er fløjet med helikopter til behandling på Odense Universitetshospital.
  
  
  Der er onsdag formiddag et stort opbud af politi ved Stjerne Camping i Vejers efter fundet af nogle mennesker liggende i en blodpøl.
  TV SYD har talt med Stjerne Camping, der bekræfter, at politiet er massivt til stede - men ellers henviser til politiet.
  Politiet blev alarmeret kort efter klokken 8 onsdag morgen. Syd- og Sønderjyllands Politi oplyser i en pressemeddelelse, at en person er fundet dræbt på campingpladsen.
  KLIK og se mere tv på localeyes.dk
  En anden person, hvis tilstand er kritisk, er fløjet med helikopter til behandling på Odense Universitetshospital.
  Politiet efterforsker sagen som en forbrydelse, og en person er anholdt i sagen.
  Politiet vil af hensyn til efterforskningen ikke udtale sig yderligere på nuværende tidspunkt.
  
  
  